section_heading: 50 godina nogometa
paragraph_text: Vrlo značajan događaj za NK Jakšić zbio se 12.10.1982. kada je Dinamo Zagreb, kao prvak Jugoslavije, gostovao na Jajarama kako bi uveličao proslavu 50 godina nogometa u Jakšiću. Dinamo Zagreb došao je s prvim sastavom i pobijedi 11:1, tom prilikom od aktivnog igranja nogometa oprostili su se Vinko Pečur i Ivan Šulc. Svečana skupština povodom 50 godina nogometa u Jakšiću održana je 18.12.1982. u Vatrogasnom domu. Na svečanoj sjednici bili su prisutni jedini živi sudionici prve nogometne utakmice Ćutko Glavaš i Stjepan Doboš te Ivo Šušak kao predstavnik Dinamo Zagreb. Za zasluge u višegodišnjem radu NK Jakšića plaketu su dobili: Nedjeljko Karan, Ivica Šulc, Drago Janković, Vinko Hajzler, Vladimir Čiček.